stanford-oval/wikipedia huggingface dataset:
Samuel Loomis
Elokuvien tapahtumat > Halloween 2

Loomis huomaa Myersin kadonneen ja jäljellä olevan vain verinen jälki. Hän lähtee etsimään Myersiä seriffi Leigh Brackettin kanssa. Pian ajan hän huomaa aivan Myersin näköisen henkilön, jonka hän aikoo ampua. Kohde jää kuitenkin vahingossa auton alle ja palaa tunnistamattomaksi. Paikalle tulee Brackettin kollega Gary Hunt, joka kertoo Brackettin tyttären löytyneen kuolleena. Brackett syyttää Loomisia ja lähtee kotiin. Loomis ja Hunt lähtevät tapaamaan hammaslääkäriä, joka yrittää saada selville palaneen miehen henkilöllisyyden hampaita tutkimalla. Se ei kuitenkaan selviä moneen tuntiin, joten Loomis olettaa Myersin olevan elossa ja he palaavat takaisin Myersin talolle.
Hetken päästä eräät nuoret tulevat Huntin puheille. He kertovat olevansa huolissaan kaveristaan, joka ei ole palannut kotiin. Tällä oli päässään naamio, josta Loomis vetää johtopäätöksen, ettei palanut mies ollut Myers. Sitten toinen poliisi tulee ilmoittamaan että joku, mahdollisesti Myers, on murtautunut koululle. He lähtevät oitis paikalle ja löytävät liitutaululta verellä kirjoitetun tekstin ”samhain”. Marion Chambers saapuu paikalle ja kertoo Loomisille, että kuvernööri on määrännyt hänet takaisin Smith’s Groveen poliisin saattamana.
Marion kertoo Loomisille salaisesta kansiosta, jossa paljastetaan Myersin olevan Laurien veli. Laurie oli adoptoitu ennen kuin Myers tappoi isosiskonsa. Kun tämä tapahtui, Laurien ottovanhemmat vaativat asiakirjoja salaisiksi suojellakseen perhettä. Loomis järkyttyy ja tajuaa Myersin olevan nimenomaan Laurien perässä. Hän käskee autoa kuljettavaa poliisia kääntymään takaisin ja ajamaan kiireesti sairaalaan. He löytävät Laurien Myers perässään. Loomis ampuu useita laukauksia Myersia kohti ja käskee Marionia soittamaan apua. Pian Myers virkoaa ja tappaa poliisin. Loomis ja Laurie pakenevat leikkaushuoneeseen. Loomis antaa Laurielle toisen pistoolin. Kun Myers tulee oven läpi, Loomis astuu esiin ja aikoo ampua, mutta ase ei kuitenkaan laukea. Myers puukottaa Loomisia, joka menettää tajunsa. Myers kävelee kohti Laurieta, joka ampuu Myersia silmiin sokeuttaen tämän. Myers huitoo raivokkaasti ilmaa puukollaan. Loomis palaa tajuihinsa ja avaa kaasusäiliöt. Hän käskee Laurien poistua ja sytyttää tupakansytyttimen, jolloin huoneessa räjähtää. Myers tuupertuu, mutta molemmat selviävät kuin ihmeen kaupalla hengissä.
Elokuvien tapahtumat > Halloween 5

On kulunut vuosi Myersin viime esiintymisestä, kun poliisit uskoivat tappaneensa tämän. Jamie on ollut lastenklinikalla hoidettavana traumojensa takia. Hengissä selvinnyt Myers raahautui läheiseen metsään, pökertyi erään vanhan erakon mökkiin ja vaipui koomaan. Vuotta myöhemmin hän herää ja tappaa häntä hoitaneen erakon. Jamiella on telepaattinen yhteys Myersiin ja hän saa tietää, että tämä on elossa ja tulossa tappamaan hänet. Loomis yrittää saada Jamien kertomaan Myersin olinpaikan. Jamiesta on tullut mykkä psyykkisen trauman seurauksena, eikä hänestä ole apua Loomisille. Aina Myersin iskiessä Jamie saa epilepsiakohtauksen kaltaisia oireita. Loomis yrittää vakuuttaa seriffi Ben Meeckerille Myersin olevan elossa.
Kun Myers on murhannut Jamien lähiomaisia, tämä suostuu auttamaan Loomisia pysäyttämään enonsa lopullisesti. Loomis järjestää poliisien kanssa väijytyksen Myersin kotitalolle. Mystinen mustapukuinen mies tappaa Jamien ystävään Billyn lastenklinikalla, jonne kaikki poliisivoimat lähtevät. Myers saapuu taloon Loomisin luokse. Loomis yrittää puhua Myersille järkeä sanoen, että Jamie voi lopettaa Myersin sisällä kiehuvan raivon. Loomis yrittää ottaa veitsen Myersilta, joka kuitenkin raivostuu ja heittää Loomisin portaita alas. Myers alkaa jahdata Jamieta, joka kuitenkin selviää.
Loomis palaa tajuihinsa ja käyttää Jamieta syöttinä. Hän käskee Myersin tulla hakemaan Jamie kellariin. Siellä Loomis heittää Myersin päälle verkon ja ampuu tähän nukutusnuolia. Myers kuitenkin jatkaa riehumistaan, minkä vuoksi Loomis tarttuu isoon halkoon ja hakkaa sillä Myersin tajuttomaksi. Myers viedään selliin, josta hänet on määrä siirtää huipputurvalliseen vankilaan. Yllättäen asemalle saapuu salaperäinen, mustapukuinen mies, joka päästää Myersin vapaaksi ja ampuu kaikki poliisit.
Ain’t It Fun

| ”Ain’t It Fun” Guns N’ Roses |
| --- | --- | --- |

Singlen tiedot
 Albumilta: The Spaghetti Incident?
 Julkaistu: 1993
 Tuottaja(t): Mike Clink
 Tyylilaji: hard rock
 Kesto: 05.07
 Levy-yhtiö: Geffen
Guns N’ Rosesin muut singlet
| ”Civil War” 1993 | ”Ain’t It Fun” 1993 | ”Estranged” 1994 |
Ain’t It Fun on Cheetah Chromen säveltämä musiikkikappale, jonka alkuperäinen esittäjä on Rocket From The Tombs -yhtye. Varhaisimman äänitetyn version tallensi The Dead Boys vuonna 1978. Guns N’ Roses on tehnyt kappaleesta coverin.
Guns N’ Rosesin versio

Kappaleella laulaa Hanoi Rocksin laulaja Michael Monroe ja kappaleessa on vaikutteita punk rockista. Kappale menestyi kohtuullisen hyvin ja päätyi yhtyeen kokoelmalevylle Greatest Hits. Levyllään The Spaghetti Incident? ”Gunnarit” omistivat kappaleen Stiv Batorsille.
Kappaleet

Ain’t It Fun (LP Version) – 5.05 (säv. Cheetah Chrome, Peter Laughner)
Down on the Farm (LP Version) – 3.27 (säv. Alvin Gibbs, Charlie Harper, Nicky Garratt)
Attitude (LP Version) – 1.26 (säv. Glenn Danzig)
Soad Hosni

| Soad Hosni |
| --- | --- |
 Valokuvassa vuodelta 1972.
Henkilötiedot
Syntynyt: 26. tammikuuta 1943 Kairo, Egypti
Kuollut: 22. kesäkuuta 2001 (58 vuotta) Lontoo, Yhdistynyt kuningaskunta
Ammatti:  näyttelijä
Soad Hosni (26. tammikuuta 1943 – 22. kesäkuuta 2001) oli egyptiläinen näyttelijä. Hosni esiintyi 75 elokuvassa, joista ehkä kuuluisin on Khali Balak min Zouzou vuodelta 1974. Hän kuoli vuonna 2001 tiputtuaan asuntonsa parvekkeelta Lontoossa ilmeisesti itsemurhan tehneenä.
Elämäkerta

Soad Hosni syntyi Kairossa 26. tammikuuta 1943. Perheeseen kuului 17 lasta. Hänen isänsä oli kalligrafi. Puolisiskosta Nagatista tuli kuuluisa laulaja ja puoliveli oli Umm Kulthumille työskennellyt säveltäjä ja udin soittaja. Jo 3-vuotiaana Soad Hosni esiintyi laulaen egyptiläisessä radio-ohjelmassa Papa Sharo.
Soad Hosni näytteli elokuvaurallaan 75 elokuvassa ja hän tuli tunnetuksi "egyptiläisen elokvuan Tuhkimona". Hänen kuuluisia elokuviaan olivat esimerkiksi Hossam Eddine Mostafan ohjaama Al- Ashqya' al-Thalatha vuodelta 1962, Niazi Mostafan ohjaama Sagheera 'Al Hob vuodelta 1966 ja Kamal el-Sheikhin ohjaama Be'r el-herman vuodelta 1969. Hänen kuuluisin roolinsa oli vuoden 1974 elokuvassa Khali Balak min Zouzou. Elokuvan käsikirjoitti Salah Jaheen ja ohjasi Niazi Mostafa. Hosni näyttelee opettajaansa rakastuvaa oppilasta.
Hosnin viimeinen rooli oli hänen entisen aviomiehensä Ali Badakhanin ohjaamassa vuoden 1991 elokuvassa. Hänen terveydentilansa alkoi heikentyä ja hän lopetti näyttelemisen kokonaan. Hosni kärsi selkärankaan liittyneistä ongelmista ja sen aiheuttamista sivuoireista, jotka vaikeuttivat esimerkiksi liikkumista.
Soad Hosni kuoli 22. kesäkuuta 2001. Hän oli pudonnut parvekkeelta asunnostaan Lontoossa Britanniassa. Poliisi piti selvityksen jälkeen kuolemaa itsemurhana. Jotkin tahot esittivät epäilyjä kuoleman syyn suhteen. Hosnin sisko teki valituksen ja syytti egyptiläisiä viranomaisia kuolemasta. Tutkinta Egyptissä lopetettiin kuitenkin maaliskuussa 2014.
Elokuvassa Hasan wa Naimah vuodelta 1959.
Lehtikuvassa vuodelta 1969.
Soacha

| Soacha |
| --- | --- |
 lippu:  vaakuna
 Soacha
 Koordinaatit: 4.5830°N, 74.2116°W 
Valtio:   Kolumbia
Departementti:  Cundinamarca
Väkiluku (2005)  ():  402 007
 
 www.soacha-cundinamarca.gov.co 
Infobox OKVirheellinen NIMI-arvo: 
Soacha on kaupunki ja kunta Kolumbian Cundinamarcan departementissa. Soachan kaupunkiasutus on kasvanut kiinni Kolumbian pääkaupunki Bogotán lounaisosan kaupunkirakenteeseen. Vuonna 2005 Soachan väkiluku oli 402 007 asukasta ja väestöennuste arvioi vuoden 2017 kesäkuun lopun väkiluvuksi 533 718 asukasta.
Aiheesta muualla

Kuvia tai muita tiedostoja aiheesta Soacha Wikimedia Commonsissa
Shaji N. Karun

| Shaji Neelakantan Karunakaran |
| --- | --- |

Henkilötiedot
Syntynyt: 1. tammikuuta 1952 (ikä 72) Kollam, Madras, Intia
Ammatti:  elokuvaohjaaja
Ohjaaja
Aktiivisena:  1968–
Aiheesta muualla
Viralliset kotisivut
IMDb 
Elonet
Shaji Neelakantan Karun (malajalamiksi ഷാജി എന്. കരുണ്; s. 1. tammikuuta 1952) on intialainen elokuvaohjaaja ja elokuvaaja. Hänen esikoisohjauksensa Piravi sai Caméra d'Or -kunniamaininnan Cannesin elokuvajuhlilla 1989. Muita tunnettuja elokuvia ovat lukuisia palkintoja voittaneet Vanaprastham (1999) ja Kutty Srank (2010).
Filmografia ohjaajana

Piravi        (1988)
Swaham        (1994)
Vanaprastham  (1999)
Nishad        (2002)
Kutty Shrank (2009)
Filmografia ohjaajana > Lyhytelokuvat

Wild Life of Kerala  (1979)
Kerala Carnival (1980)
Kannikal (1986)
Sham's Vision (1996)
Bhavam (1998)
G. Aravindan (2000)
Big Man & Small World (2002)
AKG (2007)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Accelerando

Accelerando tarkoittaa seuraavia asioita:
accelerando, musiikkitermi, joka tarkoittaa kiihdyttäen
Accelerando, Charles Strossin romaani.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Accelerando”, voi hakea sivunnimihaulla, laajalla sivunnimihaulla tai tekstihaulla.
Seitsemän vampyyriä

| Seitsemän vampyyriä> As Sete Vampiras |
| --- | --- |

Ohjaaja:  Ivan Cardoso
Käsikirjoittaja:   Ivan Cardoso  Rubens Francisco Luchetti 
Tuottaja:   Antonio Avilez  Ivan Cardoso  Flávio Holanda  Cláudio Klabin  Mauro Taubman 
Säveltäjä:   Leo Jaime  Bene Nunes 
Kuvaaja:  Carlos E. Silveira
Leikkaaja:  Gilberto Santeiro
Pääosat:   Andrea Beltrão  Dedina Bernardelli  Tania Boscoli  Neuzinha Brizola  Ariel Coelho 
Valmistustiedot
Valmistusmaa:  Brasilia
Tuotantoyhtiö:   Embrafilme  Skylight Cinema Foto Art 
Kesto:  100 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Seitsemän vampyyriä on Ivan Cardoson ohjaama brasilialainen kauhuelokuva vuodelta 1986. Komediallisessa filmissä pitkähampainen lihansyöjäkasvi muuttaa puremallaan tutkijan ja tämän naisystävän vampyyreiksi.
Arvioita

Helsingin Sanomien Arto Pajukallio piti 2010 elokuvaa sekä häkellyttävän huonona että hersyvän hauskana ”elokuvatuksena”. Leffan tekninen toteutus edustaa tuhnua kotivideotasoa, jossa monet henkilöistäkin onnistutaan rajaamaan kuva-alan ulkopuolelle, hän kirjoitti.
Aiheesta muualla

Seitsemän vampyyriä. Yle Teema.  3.6.2010. Arkistoitu 30.4.2013.
Seitsemän veljeksen morsiamet

| Seitsemän veljeksen morsiamet> Seven Brides for Seven Brothers |
| --- | --- |

Ohjaaja:  Stanley Donen
Käsikirjoittaja:  Albert Hackett Frances Goodrich Dorothy Kingsley
Tuottaja:  Jack Cummings
Säveltäjä:  Gene De Paul
Kuvaaja:  George J. Folsey
Leikkaaja:  Ralph E. Winters
Tuotantosuunnittelija:  Cedric Gibbons
Koreografi:  Michael Kidd
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:  22. heinäkuuta 1954
Kesto:  102 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Seitsemän veljeksen morsiamet (Seven Brides for Seven Brothers) on Stanley Donenin ohjaama yhdysvaltalainen elokuvamusikaali vuodelta 1954. Se pohjautuu löyhästi Stephen Vincent Benét'n kertomukseen Sobbin' Women. Elokuva oli Oscar-ehdokkaana viidessä eri kategoriassa. Palkinnon se sai parhaasta alkuperäisestä musikaalisävellyksestä. Seitsemän veljeksen morsiamet on valittu National Film Registryyn.
Elokuvan tapahtumat sijoittuvat Adam Pontabeen (Howard Keel) yhdessä kuuden veljensä kanssa ylläpitämälle oregonilaiselle maatilalle. Adam tuo tilalle kihlattunsa Millyn (Jane Powell), joka päättää tehdä rähjäisistä veljeksistä tanssitaitoisia herrasmiehiä. Veljekset ihastuvat talkoissa kuuteen tyttöön ja kysyvät Adamilta neuvoa kuinka saada heidät valloitettua. Adam on äskettäin lukenut sabiinitarten ryöstöstä ja saa veljensä vakuuttuneiksi, että paras keino on ryöstää tytöt morsiamiksi.
Näyttelijät

| 0 | 1 | 2 |
| --- | --- | --- |
|  Howard Keel  | … |  Adam Pontabee   |
|  Jeff Richards  | … |  Benjamin Pontabee   |
|  Russ Tamblyn  | … |  Gideon Pontabee   |
|  Tommy Rall  | … |  Frank Pontabee   |
|  Marc Platt  | … |  Daniel Pontabee   |
|  Jane Powell  | … |  Milly Pontabee   |
|  Matt Mattox  | … |  Caleb Pontabee    |
|  Jacques D'Amboise  | … |  Ephraim Pontabee   |
|  Julie Newmar  | … |  Dorcas    |
Aiheesta muualla

Seitsemän veljeksen morsiamet Internet Movie Databasessa (englanniksi)
Sodat päättävä sota

H. G. Wellsin vuoden 1914 kirjan The War That Will End War kansikuva.
Sodat päättävä sota tai sota joka lopettaa kaikki sodat on ajatus tai iskulause sodasta, joka poistaa maailmasta sellaiset vastakkainasettelut, jotka voisivat aiheuttaa uusia sotia vastaisuudessa.
Tällainen tilanne on eri kuvitelmissa nähty seurauksena yhden hypervallan saavuttamasta täydellisestä hegemoniasta, ihmiskunnan tuhosta joukkotuhosodassa tai lopullisesta vallankumoussodasta, joka poistaa vääryydet ja diktatuurit.
Ensimmäistä maailmansotaa kutsuttiin ennen toista maailmansotaa usein sodaksi, joka lopetti kaikki sodat (engl. War to End All Wars).
A Star Is Born (vuoden 2018 elokuva)

| A Star Is Born |
| --- | --- |

Ohjaaja:  Bradley Cooper
Käsikirjoittaja:   Eric Roth  Bradley Cooper  Will Fetters 
Perustuu:  William A. Wellmanin, Robert Carsonin, Dorothy Parkerin ja Alan Campbellin elokuvaan Tapahtuipa Hollywoodissa
Tuottaja:   Bradley Cooper  Bill Gerber  Jon Peters  Todd Phillips  Lynette Howell Taylor 
Kuvaaja:  Matthew Libatique
Leikkaaja:  Jay Cassidy
Pääosat:   Bradley Cooper  Lady Gaga  Andrew Dice Clay  Dave Chappelle  Sam Elliott 
Valmistustiedot
Valmistusmaa:  Yhdysvallat
Tuotantoyhtiö:   Live Nation Productions  Metro-Goldwyn-Mayer Pictures  Peters Entertainment  Gerber Pictures  Joint Effort 
Levittäjä:  Warner Bros. Pictures
Ensi-ilta:   2018-08-3131. elokuuta 2018 (Venetsia)  2018-10-055. lokakuuta 2018 (Yhdysvallat)  2018-10-1919. lokakuuta 2018 (Suomi)  
Kesto:  136 minuuttia
Alkuperäiskieli:  englanti
Budjetti:  36 miljoonaa dollaria
Tuotto:  434,9 miljoonaa dollaria
Katsojat:  198 622 (Suomessa)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
A Star Is Born on vuonna 2018 ensi-iltansa saanut yhdysvaltalainen romanttinen musikaalielokuva, jonka on ohjannut ja osin tuottanut Bradley Cooper. Elokuvassa esikoisohjauksensa tekevä Cooper myös käsikirjoitti elokuvan Will Fettersin ja Eric Rothin kanssa, ja lisäksi hän näyttelee elokuvassa myös miespääosaa. Muissa päärooleissa esiintyvät Lady Gaga, Dave Chappelle, Andrew Dice Clay ja Sam Elliott. Elokuva kertoo kantrimuusikosta (Cooper),  joka rakastuu nuoreen laulajaan (Gaga). Tämä on kolmas uudelleenfilmatisointi vuoden 1937 elokuvasta Tapahtuipa Hollywoodissa. Edelliset versiot ovat vuosilta 1954 ja 1976.
A Star Is Born sai ensi-iltansa Venetsian elokuvajuhlilla 31. elokuuta 2018. Se sai teatteriensi-iltansa Yhdysvalloissa 5. lokakuuta 2018 ja Suomessa 19. lokakuuta 2018.
Elokuva sai kahdeksan Oscar-ehdokkuutta vuoden 2019 gaalassa muun muassa parhaasta elokuvasta, miespääosasta (Cooper), naispääosasta (Gaga), miessivuosasta (Elliott) ja sovitetusta käsikirjoituksesta. Se palkittiin parhaasta kappaleesta ”Shallow”. ”Shallow” palkittiin myös parhaan kappaleen Golden Globella, Critics’ Choicella ja Grammylla.
Elokuvan soundtrack toi Gagalle neljä Grammy-palkintoa, Oscar-palkinnon sekä BAFTA-palkinnon. Gaga sai myös elokuvan parhaan naispääosan Golden Globe -palkinnon. Voittojen myötä Lady Gagasta tuli ensimmäinen henkilö, joka sai Oscar-, Grammy-, BAFTA- ja Golden Globe -palkinnot saman vuoden aikana.
Suomessa tuplaplatinarajaa lähentelevän A Star Is Born -soundtrackin kappaleet Shallow ja Always Remember Us This Way ylsivät Suomen radiolistan kärkikymmenikköön ja ovat striimanneet moninkertaista platinaa.
Näyttelijät

| 0 | 1 | 2 |
| --- | --- | --- |
|  Bradley Cooper  | … |  Jackson Maine   |
|  Lady Gaga  | … |  Ally   |
|  Sam Elliott  | … |  Bobby Maine   |
|  Dave Chappelle  | … |  Noodles   |
|  Anthony Ramos  | … |  Ramon   |
|  Andrew Dice Clay  | … |  Lorenzo   |
|  Michael Harney  | … |  Wolfe   |
|  Rafi Gavron  | … |  Rez   |
Aiheesta muualla

Kuvia tai muita tiedostoja aiheesta A Star Is Born (vuoden 2018 elokuva) Wikimedia Commonsissa
A Star Is Born Internet Movie Databasessa (englanniksi)
A. J. Foyt

| A>  J. Foyt |
| --- | --- |
 A.J. Foyt vuonna 2015
Henkilötiedot
Syntynyt: 16. tammikuuta 1935 
Kansalaisuus:   Yhdysvallat
Formula 1 -ura
Aktiivivuodet:  1958–1960
Talli(t):  Kuzma, Kurtis Kraft
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1958
Viimeinen kilpailu:  Indianapolis 500 1960
Anthony Joseph Foyt, Jr. (synt. 16. tammikuuta 1935 Houston, Texas, USA) on luultavasti yksi menestyneimmistä amerikkalaisista autourheilijoista. Hän voitti urallaan ennätykselliset 159 kertaa USAC-sarjan osakilpailun, sekä hän on voittanut Indianapolis 500-kilpailun neljä kertaa. Foyt lopetti uransa 1992.
Ura

Foyt aloitti uransa kääpiö-autoilla 1956. Jo vuoden 1957 lopulla hän siirtyi USAC-luokkaan, ja osallistui 60-luvusta lähtien Indianapolis 500-kilpailuihin. Ensimmäisen Indy 500 -kisan Foyt voitti 1961, toisen kerran 1964.
Vuonna 1965 onnettomuudessa Riverside International Racewaylla lääkäri julisti Foytin jo kuolleeksi, mutta ajaja Parnelli Jones elvytti hänet. Foyt kärsi vakavi rintavammoja, murtuneesta selästä ja nilkasta. Seuraavana vuonna hän palasi kilpa-auton ohjaamoon ja voitti Indy 500:n vielä kahdesti, 1967 ja 1977.
USACin ohella Foyt ajoi myös NASCAR- ja IROC-sarjoja, sekä erilaisia kestävyysajoja. Ensimmäisen NASCAR voittonsa Foyt sai jo kymmenennessä kilpailussa. Hän jatkoi NASCARissa ajamista aina vuoteen 1972 asti, ja lopetti sitten huipulta voitettuaan Daytona 500:n. IROC-mestaruuden hän voitti kahdesti: 1976 ja 1977.
Foyt on ainoa ajaja, joka on voittanut Le Mansin 24 tunnin ajon, Daytonan 24 tunnin ajon ja Sebringin 12 tunnin ajon. Yhteensä hän on voittanut 12 eri autourheilusarjan mestaruuden.
Uransa lopetettuaan Foyt perusti oman kilpatallinsa, joka kilpaili ensin CART-sarjassa, sitten NASCAR- ja IRL-sarjoissa. Etenkin IRL:ssä A.J. Foyt Enterprises on ollut menestyksellinen; Scott Sharp jakoi mestaruuden 1996 ja Kenny Bräck voitti mestaruuden 1998 ja Indy 500:n 1999.
Muuta

Kilpa-ajamisen ja tallipäällikön tehtävien lisäksi Foyt on toiminut liikemiehenä, jonka yritysten liiketoiminta on keskittynyt muun muassa öljyyn, autokauppaan ja hautauspalveluihin.
Kunnianosoitukset

Foyt valittiin kunniajäsengalleriaan International Motorsports Hall of Fameen vuonna 2000, National Sprint Car Hall of Fameen 1990 ja Motorsports Hall of Fame of Americaan 1989.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | Dean Van Lines | Kuzma | Offenhauser | ARG  | MON  | NED  | 500 16 | BEL  | FRA  | GBR  | GER  | POR  | ITA  | MOR  | - | 0 |
| 1959 | Dean Van Lines | Kuzma | Offenhauser | MON  | 500 10 | NED  | FRA  | GBR  | GER  | POR  | ITA  | USA  |  |  | - | 0 |
| 1960 | Bowes Seal Fast | Kurtis Kraft | Offenhauser | ARG  | MON  | 500 25 | NED  | BEL  | FRA  | GBR  | POR  | ITA  | USA  |  | - | 0 |
Zavolotskoje

| Zavolotskoje Заволоцкое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°24′38″N, 29°27′20″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Velikaja, Asnjanka 
Laskujoki:  Velikaja
Järvinumero:  01030000111102000025533
Mittaustietoja
Pinnankorkeus:  162 – 165 m  mpy. 
Pituus:  2,9 km 
Leveys:  1,4 km 
Pinta-ala:  1,426 km² 
Tilavuus:  0,0043 km³ 
Keskisyvyys:  3 m 
Suurin syvyys:  10 m 
Valuma-alue:  1 376 km² 
Saaria:  ei saaria
 fiZavolotskoje 
Zavolotskoje tai Zavolotšje (ven. Заволоцкое, Заволочье) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. Nimestä tunnistettava osa (ven. Заволочь) tarkoittaa peittää, samentaa.
Maantietoa

Järvi on 2,9 kilometriä pitkä, 1,4 kilometriä leveä ja sen pinta-ala on 1,426 neliökilometriä eli 143 hehtaaria. Se muodostuu kahdesta, ellei kolmestakin, järvenosasta. Velikaja laskee sen 1,7 kilometriä pitkään itäiseen osaan, joka jää 600 metriä pitkän niemen itäpuolelle. Niemen pinta-ala on 9,6 hehtaaria. Sen yhdistää läntiseen altaaseen 100 metriä leveä salmi. Kun itäinen järvenosa on kapea, aukeaa läntinen osa yli kilometrin leveäksi. Järvi on saareton, sen keskisyvyys on 3,0 metriä ja sen syvänteessä on 10 metriä vettä. Siinä on kolme merkittävää lahtea. Kolmas järvenosa on useissa kartoissa merkitty osaksi järveä, mutta sen lahdensuu on ruopattu auki. Se on kilometrin pituinen mutta varsin kapea ja ilmakuvien perusteella se on tiheän vesikasvillisuuden perusteella myös matala. Sitä kutsutaan nimellä Lubjana (ven. Лувяна). Järven itäinen järvenosan ranta-alueet ovat asuttuja ja sen rannat ovat asuinaluetta, niittyä ja peltomaata. Myös järven muutkin etelä- ja länsirannat ovat niittymaata. Kaikki itäisen järvenosan rannat kuuluvat Kopylokin (ven. Копылок) kylään. Kylässä on Velikajan uomassa noin 200 metriä ennen joensuuta sijaitseva voimalaitospato. Siinä aikoinaan toiminut Kopylkovskajan vesivoimalaitos (ven. Копылковская ГЭС) ei ole enää käytössä . Joen ylittää padon kohdalla Pustoškasta alkava tie, joka seuraa järven pohjoista rantaa ennen kuin se kääntyy kohti Krasnojeta (ven. Красное) pohjoisessa.
Luontoarvoja

Järvessä elää ainakin hauki, ahven, särki, lahna, muikku, seipi, turpa, säyne, mutu, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä, simppu ja kymmenpiikki, sekä jokirapua on niukasti. Järven kivikkoinen pohja on hiekkaa, jonka päälle on laskeutunut mutaa. Kivisten rantojen hiekassa on joukossa soraa ja silttiä.
Järven lounaisrannassa on ilmakuvissa useita suuria kalankasvattamon rysiä.
Historiaa

Järven keskellä sijaitsevassa niemessä on sijainnut vuodesta 1536 alkaen varustus ja linna, jota kutsutaan Zavolotšjen linnaksi. Linnoituksen aikana ympäröivä järvi oli nimeltään Podtso (ven. Подцо) ja niemi oli silloin saari (vedenpinnan vaihteluita?). Alue kuului Liettuan suuriruhtinaskunnan ja Moskovan suuriruhtinaskunnan raja-alueisiin ja se liitettiin linnan rakentamisen aikoihin Moskovan hallintaan. Linna oli yksi osanen Moskovan laajaa länsirajaa vartioivaa linnaketjua ja linnan takia siitä tuli lähialueensa hallinnollinen keskus. Linna kuului eri aikoina Moskovan, Liettuan ja Puolan hallintaan ja sen strateginen merkitys hävisi vasta Suuren Pohjan sodan jälkeen vuonna 1721.
Vesistösuhteita

Zavolotskoje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven lähialueella on vain muutama lampi eikä järveen tule pitkiä ojia sen ympäristöstä. Ainoa merkittävä vesistö laskee Lubjanaan pohjoisesta. Se on Osnosta alkavan sivujoki Asnjanka (ven. Аснянка ), joka tuo sen valuma-alueen vedet Berezno, Losnon, Dubnon ja Šilovskojen kautta Zavolotskojeen. Järven valuma-alueen koko on lähteestä riippuen 571  tai 1 376 neliökilometriä . Järvi on Velikajan läpivirtausjärvi ja se jatkaa matkaansa Lubjanan vierestä länteen päin. Velikajan edellinen järvi on idässä sijaitseva Verjato ja uoman seuraavat järvet ovat Bystroje ja Jasskoje.